ശില്പിയെ വഞ്ചിച്ച കേസില് മോന്സണെ കസ്റ്റഡിയില് വാങ്ങും തിരുവനന്തപുരം: ശില്പിയെ വഞ്ചിച്ചെന്ന കേസില് പുരാവസ്തു തട്ടിപ്പുകേസില് അറസ്റ്റിലായ മോന്സണ് മാവുങ്കലിനെ ക്രൈംബ്രാഞ്ച് കസ്റ്റഡിയില് വാങ്ങി ചോദ്യം ചെയ്യും.ഇതിനായി ക്രൈംബ്രാഞ്ച് എറണാകുളം എ.സി.ജെ.എം കോടതിയില് അപേക്ഷ നല്കും. പാലാ സ്വദേശിയെ വഞ്ചിച്ച കേസില് മോന്സണെ കോടതി ഏഴുവരെ കസ്റ്റഡിയില് വിട്ടിട്ടുണ്ട്. ഈ കാലാവധി കഴിഞ്ഞാല് തിരുവനന്തപുരം കേസില് കസ്റ്റഡി ആവശ്യപ്പെടും. മുട്ടത്തറ സ്വദേശി ശില്പി സുരേഷിനെയാണ് മോന്സണ് വഞ്ചിച്ചത്. വിശ്വരൂപമടക്കമുള്ള ആറ് ശില്പങ്ങള് നിര്മിച്ച് നല്കിയതിെന്റ പ്രതിഫലം 75 ലക്ഷം രൂപ നല്കാതെ വഞ്ചിച്ചെന്ന് കാട്ടി സുരേഷ് നല്കിയ പരാതിയിലാണ് കേസ് രജിസ്റ്റര് ചെയ്തത്. ശില്പങ്ങള് വിറ്റ് ഒരു മാസത്തിനകം പണം നല്കാമെന്നാണ് പറഞ്ഞിരുന്നതെന്നും രണ്ടുവര്ഷം കഴിഞ്ഞിട്ടും പണം കിട്ടിയില്ലെന്നും പരാതിയില് പറയുന്നു. സുരേഷ് നിര്മിച്ച കുമ്ബിള് തടിയില് നിര്മിച്ച ശില്പങ്ങളാണ് പുരാതന ശില്പങ്ങളാണെന്നും ചന്ദനമരത്തില് തീര്ത്തതാണെന്നും മോന്സണ് പ്രചരിപ്പിച്ചത്.ചെേമ്ബാലയിലും അന്വേഷണംതിരുവനന്തപുരം: ശബരിമല ചെമ്ബോലയിലും അന്വേഷണമുണ്ടാകുമെന്ന് മുഖ്യമന്ത്രി പിണറായി വിജയന്. ഇക്കാര്യത്തില് സര്ക്കാര് നിലപാട് എടുത്തിട്ടില്ല. അന്വേഷണത്തില് തെളിയും. പൊലീസിെന്റ കൊക്കൂണ് സമ്മേളനത്തില് ആരൊക്കെ പങ്കെടുത്തെന്നതും അന്വേഷണത്തില് വരുമെന്ന് മുഖ്യമന്ത്രി നിയമസഭയില് പറഞ്ഞു. മോന്സണ് മാവുങ്കലിെന്റ പുരാവസ്തുക്കള് പരിശോധിക്കാന് ആര്ക്കിയോളജിക്കല് സര്വേ ഓഫ് ഇന്ത്യയോടും ആര്ക്കിയോളജിക്കല് വകുപ്പിനോടും ഡി.ആര്.ഡി.ഒയോടും ആവശ്യപ്പെട്ടിട്ടുണ്ട്. റിപ്പോര്ട്ട് ലഭിക്കുന്ന മുറക്ക് അവയെക്കുറിച്ചും അന്വേഷണം നടക്കും. ഇൗ കേസുകള്ക്കു പുറമെ മുളന്തുരുത്തി സ്വദേശി ജോബ് പീറ്ററിന് കാര് വാഗ്ദാനം ചെയ്ത് 1.30 ലക്ഷം തട്ടിയതിന് പാലാരിവട്ടത്തും ബാങ്കില് വായ്പയുണ്ടായിരുന്ന കാര് നല്കാമെന്ന് വാഗ്ദാനം ചെയ്ത് നാലു ലക്ഷം തട്ടിയ പരാതിയില് പിറവത്തും 25 കോടി രൂപ വായ്പ വാഗ്ദാനം ചെയ്ത് 6.27 കോടി തട്ടിയതില് പന്തളത്തും കേസുകള് രജിസ്റ്റര് ചെയ്തിട്ടുണ്ട്. ലൈംഗിക പീഡനത്തിനിരയായ പെണ്കുട്ടിയോട് കേസ് പിന്വലിക്കണമെന്നാവശ്യപ്പെട്ട് ഭീഷണിപ്പെടുത്തിയതിന് എറണാകുളം ടൗണ് സൗത്ത് സ്റ്റേഷനിലും കേസുണ്ട്. തട്ടിപ്പ് കണ്ടെത്തിയത് പൊലീസാണ്. അയാള് ഇപ്പോഴും അകത്താണ്. അയാളുടെ ഒരു സ്വാധീനവും വിലപ്പോകില്ല. അന്വേഷണവുമായി ബന്ധപ്പെട്ട് എന്തെങ്കിലും പ്രശ്നങ്ങളുണ്ടെങ്കില് പരിഹരിക്കുമെന്നും മുഖ്യമന്ത്രി പറഞ്ഞു.